एसपी साहब, ऐसी नौबत क्यों आई कि धनबाद के व्यक्ति को रांची आना पड़ा
मंत्रीलुईस मरांडी के कार्यकर्ता दरबार में उस समय माहौल गमगीन हो गया, जब धनबाद से आए राजेंद्र रब्बानी बिलख पड़े। उन्होंने मंत्री को बताया कि उनकी बेटी सरिता की शादी के तीन महीने बाद ही ससुरालवालों ने गला दबा कर उसे मार डाला। घटना के बाद छह लोगों के खिलाफ एफआईआर भी दर्ज कराई सरिता के पति सहित तीन लोग पकड़े भी गए, लेकिन मुख्य आरोपी सरिता का देवर आज तक पुलिस की गिरफ्त से बाहर है। उन्होंने उसकी गिरफ्तारी के लिए धनबाद एसपी से गुहार लगाने की बहुत कोशिश की, लेकिन उन्हें मिलने ही नहीं दिया जाता। आखिरकार थक-हार कर वे कार्यकर्ता दरबार में पहुंचे हैं। मंत्री ने लुईस मरांडी मामले को काफी गंभीरता से लेते हुए तत्काल धनबाद एसपी को फोन लगाया। एसपी से कहा कि ऐसी नौबत क्यों रही है कि धनबाद के व्यक्ति को अपनी समस्या लेकर रांची आना पड़ रहा है। मुख्य आरोपी क्यों नहीं पकड़ा गया। सुपरविजन रिपोर्ट क्या है, क्यों नहीं कार्रवाई हुई। पूरी रिपोर्ट वह जल्द से जल्द भेजें, ताकि पीड़ित को न्याय दिलाया जा सके। मौके पर मंत्री ने मीडिया से बात करते हुए कहा कि कार्यकर्ताओं की समस्याओं का समय पर समाधान किया जाएगा। कार्यकर्ता दरबार में जमीन विवाद के भी कई मामले आये। मौके पर उषा पांडेय, हेमंत दास, जेबी तुबिद, शिवपूजन पाठक, आरती सिंह, लक्ष्मी कुमारी सहित अन्य भाजपा नेता उपस्थित थे।
ससुराल में बेटी की हत्या की बात कहते-कहते रो पड़े राजेंद्र रब्बानी को ढाढ़स बंधाती कल्याण मंत्री लुईस मरांडी और अन्य।
hin_Deva hin_Deva hin_Deva